Bazarê heywanan ê taxa Işiklarî ya qezaya Mîdyadî de polîsan guleyî verdayî ciwanêkî. Netîceya hêrişî de ciwan Adem Kara (21) bi giranî birîndar bi.
Kara verî wedarîya Nêweşxaneyê Dewlete yê Mêrdînî, uca ra zî sewqê Nêweşxaneyê Perwerde û Cigêrayîşî yê Mêrdînî ame kerdene.
Karayî rixmê pêro mudaxeleyan zî dinyaya xo bedilnaye.
Cenazaya Karayî wedarîyaye morgî. Cenaza ewro do Goristanê Kaloyî yê Mîdyadî de bêra definkerdene.
